OpenLLM-France/wikimedia huggingface dataset:
# Méridako erromatar zirkua

Méridako zirku erromatarra K.o. I. mendearen hasieran erromatarrek Augusta Emerita kolonia erromatarrean —gaur egun, Mérida— eraiki zuten gurdi-lasterketetarako antzinako esparrua da, hiria sortu eta hamarkada gutxira. Hiritik kanpo eraikia eta 440 m-ko luzera eta 115 m-ko zabalera duen oinplano obalatua izanik, zirku hau Erromako Inperio osoko garrantzitsuenetakoa izan zen, Erromako Zirku Nagusiaren ondoren. K.o. IV. mendean, kristautasunaren ofizialtasunarekin, hasi zen zirkuko ikuskizunen gainbehera, baina VI. mendera arte erabili zela uste da. Mende askoan eraikina utzi ondoren, haren zimenduen hondarrak kontserbatzen dira, eta, ondorioz, haren neurriak igartzen dira

## Deskribapena

Oinplano erraldoia 440 m luze eta 115 m zabal da, eta mota horretako obra erromatarren eredu komunari erantzuten dio. Obalo luze baten forma du, ekialdetik mendebaldera begira, eta bi alde nagusi paralelok eta bi txikiagoak osatzen dute; bata zirkuluerdian ixten da, eta bestea, muturretan lerro zuzen kurbatuan. Fatxada mendebaldeko muturrean zegoen, gutxien kurbatua, eta bere garaian granitoz estalirik eta nabarmenduta egon zen material bereko pilastra atxikiz egindako dekorazioarekin.
Harmailek 30.000 ikuslerentzako lekua zuten, hau da, hiriko biztanle ia guztiak garai inperialean, eta hiru sektoretan banatuta zeuden modu klasikoan: imma, media eta summa cavea. Harmailak podio garai baten gainean altxatzen ziren bi alde nagusietan, hegoaldeko sekzioan lurraren malda aprobetxatuz eta gangen gainean ipar sekzioan. Alexandre de Laborde frantziarrak, XIX. mendean, hamaika harmaila-lerro bereizi zituen, nahiz eta gaur egun oso zaila den bere jatorrizko kopurua asmatzea. Lekurik nabarmenenak eta ikuspen onekoak agintarientzako eta epaileentzako ziren.
Harea lasterketa-pista zen, eta 30.000 m2 inguruko azalera zuen. Bi erditan banatzen zuen spinak, 240 m-ko luzera eta 8,5 m-ko zabalera zuen plataforma, eta bere inguruan biratzen ziren gurdiak bi zaldik —bigae— edo lauk —cuadrigae— tiratuta. Proba bakoitzak, eskuarki, zazpi buelta izaten zituen, eta helmugak spinaren erpinetan kokatzen ziren. Spina horretan kontzentratzen zen multzoaren dekorazioa eskultura eta obeliskoekin. Guzti honetatik Méridan zimenduak besterik ez dira geratzen.
Alde txikienetako baten erdian, mendebaldekoan, porta ponpae zegoen, musikariek, apaizek, irudi erlijiosoek eta egun horretan lehiatuko ziren aurigek parte hartzen zuten lasterketen aurreko prozesioa irteteko lekua. Ate horren bi aldeetan zeuden carceres, gurdi-tokik, zirku honetan hamabi ziren, sei alde bakoitzean, eta lau angeluko zutabeek bereizten zituzten.

## Ikus, gainera

* Emerita Augusta

## Kanpo estekak

* Datuak: Q1984155
* Multimedia: Ancient Roman circus of Mérida / Q1984155
# Mérida (argipena)

Merida leku ezberdinen izena da:
* Mérida Extremadurako hiriburua da, Badajozko probintzian kokatuta dagoena.
* Mérida Mexikoko Yucatán estatuko hiriburua da.
* Merida Filipinetako hiria da.
* Méridako estatua Venezuelan.
** Estatu honetako hiriburua Mérida da.
# Méridako arkeologia multzoa

Méridako arkeologia multzoa$^1$ UNESCOren gizateriaren ondarea :
| Méridako erromatar antzokiaren ikuspegia. ||
| Mota | Kulturala |
| Irizpideak | iii, iv |
| Erreferentzia | 664 |
| Kokalekua | Espainia |
| Eskualdea$^2$ | Europa/Ipar Amerika |
| Koordenatuak | 38°54′58″N 6°20′16″W﻿ / ﻿38.91611°N 6.33778°W﻿ / 38.91611; -6.33778 |
| Izen ematea | 1993 (XVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Méridako arkeologia multzoa Espainiako arkeologia multzo nagusia eta handienetarikoa da, antzinako Emerita Augustarena. 1993 urtean UNESCOk Gizateriaren Ondare izendatu zuen. Extremadurako Mérida hirian dago.
Bertako eraikinik garrantzitsuena Méridako erromatar antzokia da, K.a. 15 eta 16 urte bitartean Marko Agripa kontsularen aginduz eraiki zena.

## Eraikin esanguratsuak

* Méridako antzoki erromatarra
* Méridako anfiteatroa
* Méridako zirku erromatarra
* Guadiana ibaiaren gaineko zubia
* Los Milagros akueduktua
* Rabo de Buey-San Lázaro akueduktua
* Dianaren tenplua
* Trajanoren arkua
* Foroa
* Mitreoren etxea
* Méridako alkazaba
* Santa Eulalia baseliza
* Méridako konkatedrala

## Ikus, gainera

* Mérida

## Kanpo estekak

* Méridako Udalaren webgune ofiziala
* Datuak: Q15233334
* Multimedia: Augusta Emerita / Q15233334
# Méridako gudua

Méridako gudua Espainiako Gerra Zibileko lehengoetako gudua izan zen, milizia errepublikanoak Afrikatik zetorren armada gelditzen saiatu zirenean Méridako hiri historikotik gertu, nahiz eta azkenean ez lortu.
Matxinoak errepublikanoak hiritik kanpora bota zituzten 1936ko abuztuaren 10ean eta bertako kontrola finkatu zuten hurrengo egunean. Honek, Yagüe jeneralari lagundu zion Badajoz hiria beregan hartzeko egun batzuk geroago.

## Afrikako armadaren aurrera pausoak

Armada Nazionala, Asensio koronela buru zuela, Sevillan elkartu zen italiar eta alemaniar laguntzarekin, iparralderantz jotzeko abuztuaren 2an Queipo de Llano jeneralak emandako kamioiekin. Castejón komandanteak jarraitu zituen beste soldadu talde batekin abuztuaren 3an.
Asensiok iparralderantz jo zuen, eraso errepublikanoei aurre egiten abuztuaren 6an. Hurrengo egunean, Afrikako Armadak Errepublikaren miliziak Almendralejoko hiritik bota zituen, gudu gogor eta odoltsu baten ondoren. Miliziak iparrera joan ziren Meridara iritsi arte. Bitartean, odolez betetako matxinoak ez zuten aurrera jo, Castejónen zain egon ziren eta.

## Gudua

Errepublikanoek lubakiak eraiki zituzten Guadianan, Meridatik zenbait kilometro hegoaldera, abuztuaren 10ean. Asensiok gogor eraso zituen, zubian zeuden miliziak gainditu zituen, erreka kontrolpean eduki eta hiria beregan hartu zuen. Errepublikanoak atzera joan ziren bilduta geratzera arriskatu baino lehen.
Gero, Yagüeren soldaduak ekialderantz joan ziren Badajozetik gertura iritsi arte Asensio eta Castejónekin. Destakamendu bat bidali zuen Tella teniente koronela buru zuela Méridako hiria gorde zezan. Abuztuaren 11n, milizia errepublikanoek Madriletik iritsitako Guardia Zibil eta Asalto Guardia kontingente batek indartu zituen abuztuaren 11ean. Merida eraso zuten baina Tella legionario profesionalek gainditu zituzten gudu hartan.
Bitartean Yagüeren indarrek Badajoz hartu zuten bertako biztanleak beldurrez beteta utzirik.

## Erreferentziak

* 1 2 Espinosa, Francisco. (2003). La columna de la muerte. El avance del ejército franquista de Sevilla a Badajoz. Madril: Editoríal Crítica, 52-53 or..
* ↑ Thomas, Hugh. (2001). The Spanish Civil War. Londres: Penguin Books, 360 or..
* ↑ de la Cierva, Ricardo. (2000). Franco, la historia. Madril: Editorial Fénix, 333 or. ISBN 84-88787-34-0..
* ↑ Beevor, Antony. (2006). The Battle for Spain. The Spanish Civil War, 1936-1939. Londres: Penguin Books, 120 or..

## Kanpo estekak

* Datuak: Q2060946
# Méridako erromatar antzokia

Méridako erromatar antzokia (gaztelaniaz: Teatro romano de Mérida) Espainiako Extremadura autonomia erkidegoko Mérida udalerrian dagoen antzoki historiko bat da. Antzinako Erromaren garaian eraiki zen, K.a. 15-16. urtean Marko Agripa erromatar politikari eta jeneralaren ekimenez, gaur egun Mérida udalerria dagoen lekuan Augusta Emerita erromatar hiria zegoenean.
Méridako arkeologia multzoa osatzen duten eraikinetako bat da. 1993an Unesco erakundeak Gizateriaren Ondare izendatu zuen. 6.000 ikusle inguruko edukiera du.
Antzokian bisita gidatuak izateaz gain antzezlanak ere antzeztu ohi dira, izan ere, 1933tik bertan Méridako Nazioarteko Antzerki Klasikoaren Jaialdia ospatu ohi da.

## Iruditegia

* Ikuspegi panoramikoa.
* Ikuspegi panoramikoa.
* Antzokia.
* Antzokia.

## Ikus gainera

* Méridako arkeologia multzoa

## Kanpo estekak

* Méridako erromatar antzokiari buruzko audiogida entzungai (Gaztelaniaz)
* Datuak: Q2700544
* Multimedia: Ancient Roman theatre in Mérida / Q2700544
# Mérida (estatua)

    Artikulu hau Venezuelako estatuari buruzkoa da; beste esanahietarako, ikus «Mérida (argipena)».
Mérida Venezuelako mendebaldean dagoen estatu bat da. Bere hiriburua Mérida da. 11.300 kilometro koadro ditu eta 2018an 1.025.445 biztanle zituen.

## Kanpo estekak

* Datuak: Q165582
* Multimedia: Mérida (state) / Q165582
# Méridako anfiteatroa

Méridako anfiteatroa (gaztelaniaz: anfiteatro de Mérida) Espainiako Extremadura autonomia erkidegoko Badajozko probintzian dagoen Mérida udalerrian kokatzen den erromatar anfiteatro bat da.
Eraikin honek beste batzuekin batera Méridako arkeologia multzoa osatzen du.

## Historia

K.a. 8. urtean inauguratu zen. Bertan gladiadoreen arteko borrokak ospatu ohi zirelarik. Gaur egun bertan antzerki ekitaldiak eta musika emanaldiak ospatu ohi dira.

## Eraikina

Eraikinak elipse itxura du, 126 metroko ardatz nagusi bat eta 102 metroko ardatz txikiago bat du. Aldiz, barnealdeko hondarguneak luzez 64 metro eta zabaleraz 41 metro ditu.

## Kanpo estekak

* Méridako anfiteatroa kudeatzen duen erakundearen webgunea (Gaztelaniaz)
* Datuak: Q2360379
* Multimedia: Amphitheatre (Mérida) / Q2360379
# Méridako erromatar zubia

Méridako erromatar zubia, gaztelaniaz: Puente Romano de Mérida, Espainiako Extremadura autonomia erkidegoko Mérida udalerrian dagoen erromatar zubi bat da, Badajoz probintzian. Guadiana ibaia zeharkatzen du.
Antzinaroan eraikia izan zen, Trajano enperadoaren agintaldian (K.o. 98-117)
* Datuak: Q588535
* Multimedia: Roman bridge, Mérida / Q588535
# Mikoian MiG-29

Mikoyan MiG-29 :
| Mota | Ehiza-hegazkina |
| Bidaiariak | 1-2 |
| Eraikitzailea | Mikoian |
| Diseinatzailea | Mikoian |
| Lehenengo hegaldia | 1977-10-6 |
| Zerbitzu hasiera | 1983-abuztua |
| Egoera | Zerbitzuan |
| Erabiltzaile nagusiak | Sobietar Aireko Armada Ukraniar Aireko Armada Indiar Aireko Armada |
| Prudukzio urteak | 1982-gaur egun |
| Unitate eraikiak | 1257+ |
Mikoyan MiG-29a (errusieraz: МиГ-29, NATO izena: Fulcrum) 1970eko hamarkadan Mikoianek Sobietar Batasunean diseinaturiko laugarren generazioko ehiza-hegazkina da.
Garaiko F-16 Fighting Falcon eta F/A-18 Hornet ehiza-hegazkin estatubatuarrei aurre egiteko sortu zen. 1983.ean erabili zuen Sobietar Aireko Armadak lehen aldiz eta herrialde askotan erabilia da oraindik.

## Kanpo estekak

* Datuak: Q130681
* Multimedia: Mikoyan MiG-29 / Q130681
# Mikonazol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Mikonazola imidazolaren deribatu bat da, medikuntzan antifungiko gisa erabiltzen dutena. C$_{18}$H$_{14}$Cl$_4$N$_2$O formula kimikoa du. Disolbaezina da uretan eta disolbatzaile organikoetan disolbagarria.
Mikonazola 1968an patentatu eta 1971n merkaturatu zuten.

## Erreferentziak

* ↑ (Ingelesez) Fischer, Janos; Ganellin, C. Robin. (2006). Analogue-based Drug Discovery. John Wiley & Sons, 489 or. ISBN 9783527607495..

## Kanpo estekak

* Datuak: Q410534
* Multimedia: Miconazole / Q410534
# Mikosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Mikosia onddoek eragiten duten infekzioari deritzo. Onddo motaren arabera, infekzio horiek patologia ezberdinak sortuko dituzte.
Orokorrean, bi mikosi mota daude: azalekoak eta sakonak, onddoak infektatzen duen ehunaren arabera (azaleko ehunak ala barneko ehunak, hurrenez hurren). Azaleko mikosiak larruazaleko infekzioak dira, dermatofito izeneko onddoez sortutakoak.
Oso onddo gutxi dira gizakiaren patogenoak. Patogenoak baino gehiago, gaitzak sortzen dituzten onddo horiek oportunistak dira, hots, gaixotasuna sortzen dute immunitate-sistema ahula duten pertsonengan (HIESa edo minbizia dutenak, esaterako) edota tratamendu antibiotiko baten ondorioz flora autoktonorik gabe geratu diren gizabanakoengan (heste-florarik gabe geratu direnengan, adibidez).
Gizakia infektatzen duten onddo asko dimorfikoak dira. Hots, gorputz barnean hazten direnean (37 °C-tan) legamia itxura hartzen dute, baina tenperatura txikiagoetan haziz gero egitura mizeliarra dute.
Garrantzia handikoa da medikuntzan onddo batzuek duten beste ezaugarri bat: mikotoxinak sortzearena. Hainbat janari-intoxikazioren atzean mikotoxinak daude, patologia larriak sor daitezkeenak. Toxina mota horiek landareak infektatzerakoan ekoizten dituzte onddo batzuek, eta gizakia pozointzen da landareak jaterakoan. Sortutako patologia horiek, hala ere, ez dira mikositzat jotzen.
Azaleko mikosien artean ezkabia mota desberdinak daude, larruazaleko gaitzak sortzen dituztenak. Dermatofito izeneko onddoek eragiten dituzte, keratinarekiko afinitate handia dutenak (keratina epidermisean dagoen proteina da). Sakoneko mikosien artean aspergilosia, kandidiasia, histoplasmosia eta kriptokokosia, besteak beste, aipa daitezke.

## Onddo eragileak

* Aspergillus.
* Blastomyces.
* Candida.
* Chromomycosis.
* Coccidioides.
* Cryptococcus.
* Dermatophytosis.
* Histoplasma.
* Mycetoma.
* Paracoccidioides.
* Sporothrix.

## Tratamendua

Azaleko mikosiak zein barrualdekoak edo sakonak sendatzeko antifungiko izeneko sendagaiak erabiltzen dira, lehenengo kasuan bertan emandako ukendu edo kremekin, eta bigarrenean ahotik hartuta edo zainaren bidez.

## Kanpo estekak

* Datuak: Q464067
* Multimedia: Diseases and disorders due to fungi / Q464067
# Mikoian MiG-31

Mikoian MiG-31 :
| Mota | Ehiza-hegazkina |
| Eraikitzailea | Mikoian-Guveritx |
| Lehenengo hegaldia | 1975eko irailaren 16a |
| Zerbitzu hasiera | 1981eko maiatzaren 6a |
| Egoera | Zerbitzuan |
| Erabiltzaile nagusiak | Errusiako Aire Indarra Kazakhstango Aire Armada |
| Prudukzio urteak | 1975–1994 |
| Unitate eraikiak | 519 |
Mikoian MiG-31 (errusieraz Микоян МиГ-31; NATO kodez: Foxhound, Sobietar Batasuneko ehiza-hegazkin supersoniko bat da. Mikoian-Guveritx hegazkinlaritza konpainiak eraiki zuen. Gaur egun, Errusiako Aire Indarran eta Kazakhstango Aire Armadan zerbitzuan jarraitzen du. 1975eko irailaren 16an lehenbiziko hegaldia burutu zuen.
Gerra Hotzan aski ospetsua egindako Mikoian-Gurevitx MiG-25 ehiza-hegazkinean oinarrituz garatua izan zen. Ehiza-hegazkin jardueran aritzeko gain, bonbaketariei laguntza estrategikoa eman eta Sobietar Batasuna edo Errusiako mugetatik kanpoko aire eremuetan jarduteko ere diseinatua izan zen.

## Zinema

1982an Clint Eastwood aktoreak antzeztutako Firefox filmean kode izen bereko fikziozko hegazkina agertzen da, alegia, filmean berezko MiG-31 izenaz izendatzen da, halere, fikziozko hegazkinak itxuraz nahiz ezaugarri ultrateknologikoei dagokionez ez du benetazko MiG-31 hegazkinaren antzekotasunik.

## Kanpo estekak

* Datuak: Q150050
* Multimedia: Mikoyan-Gurevich MiG-31 / Q150050
# Mikoleta

    Artikulu hau Bilboko auzoari buruzkoa da; beste esanahietarako, ikus «Rafael Mikoleta».
Mikoleta edo Santa Marina Bilboko (Bizkaia) ipar-ekialdean dagoen auzoa da, Otxarkoaga-Txurdinagako barrutian eta Zamudiorekiko mugan kokatua. Ganguren mendiaren magalean dago, Otxarkoaga auzotik gora. 250 metroko garaieran dago auzoa.
Mikoleta auzoan Santa Marina ospitalea dago. Ospitale horretan birika arazoak dituzten gaixoak artatzen dituzte.

## Jakingarriak

2005etik Bilboko udalak Mikoleta ipuin lehiaketa antolatu izan du urtero.

## Ikus, gainera

* Santa Marina ospitalea

## Kanpo estekak

* Santa Marina ospitalearen fitxa Osakidetzan.
* Datuak: Q12263652

## Erreferentziak

* ↑ Rafael Mikoleta Ipuin Lehiaketa. «Bilbon Euskaraz» www.bilbaoeuskaraz.eus (Noiz kontsultatua: 2019-09-20).
# Mikonos

Mikonos (grezieraz: Μύκονος, Mikonos, ˈmikonos ahoskatua) Greziako uhartea da, Egeo itsasoan kokaturik dagoena. 105 km² eta 10.000 biztanle baino gehiago ditu, gehienak izen bereko herrian bizi direnak. Nazioarteko turismogune ospetsua da.

## Herriak

Uhartean hamar herri daude:
* Agios Ioannis
* Agios Stefanos
* Ano Mera
* Ftelia
* Kalafati
* Mykonos edo Chora (Hiriburua)
* Ornos
* Platys Gialos
* Psarrou
* Tourlos

## Klima

Datu klimatikoak (Mikonos) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.5 | 14.9 | 16 | 18.1 | 23 | 26 | 27.3 | 28.4 | 25.7 | 22.6 | 19.4 | 16.5 | 21 |
| Batez besteko tenperatura minimoa (°C) | 11 | 11.3 | 12.2 | 14 | 17.8 | 22 | 24 | 24.9 | 22.6 | 19.3 | 16.2 | 13.1 | 17.4 |
| Pilatutako prezipitazioa (mm) | 68.2 | 47.9 | 29.5 | 25.5 | 0.7 | 0.7 | 0.1 | 0 | 5.2 | 22.6 | 30.1 | 77.2 | 307.7 |
| Iturria: http://penteli.meteo.gr/stations/mykonos/ (2019-2021 bataz bestekoak) ||||||||||||||

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q190210
* Multimedia: Mykonos / Q190210
# Mikologia

Mikologia (grekerazko μύκη, onddo, eta -λογία, tratatu, ikerketa) onddo eta perretxikoen ikerketan zientifikoan jardun ohi duen botanikaren azpidisziplina bat da. Mikrobiologia, parasitologia eta fisiopatologiarekin erlazionatua dago, mikroorganismo asko patogenoak baitira. Mikologian zientzialariek onddoen genetiko eta biokimikoak, taxonomia, eta sendagai nahiz (adibidez, penizilina) nahiz jaki gisa (garagardoa, ardoa, gazta eta perretxikoak) gizakientzako izan ditzaketen erabilpenak ikertzen dituzte.

## Sistematika

Gaur egungo onddoren sistematikak honako azpibanaketa hauek ditu:
* Chytridiomycota.
* Zygomycota.
* Glomeromycota.
* Microsporidia.
* Ascomycota.
* Blastocladiomycota.
* Neocallimastigomycota.

## Ikus gainera

* Perretxiko
* Onddo

## Kanpo estekak

* Aranzadi Zientzia Elkarteko Mikologia atala
* Datuak: Q7175
* Multimedia: Mycology / Q7175
# Montagna in Valtellina

Montagna in Valtellina Italiako udalerri bat da. Sondrioko probintzian kokatuta dago, Lombardia eskualdean. 2.981 biztanle ditu, 44,97 kilometro koadroko azaleran banatuta.

## Mugakideak

Montagna in Valtellinak honako udalerri hauekin egiten du muga:
Poggiridenti Ponte in Valtellina Sondrio Spriana Torre di Santa Maria Tresivio Lanzada Faedo Valtellino Piateda Chiuro Caspoggio Albosaggia

## Kanpo estekak

* Datuak: Q39056
* Multimedia: Montagna in Valtellina / Q39056
# Montafia

Montafia Italiako udalerri bat da. Astiko probintzian kokatuta dago, Piemonte eskualdean. 938 biztanle ditu, 14,5 kilometro koadroko azaleran banatuta.

## Mugakideak

Montafiak honako udalerri hauekin egiten du muga:
Buttigliera d'Asti Cortazzone Piovà Massaia Roatto San Paolo Solbrito Villanova d'Asti Capriglio Piea Viale

## Kanpo estekak

* Datuak: Q17831
* Multimedia: Montafia / Q17831
# Montagna-le-Templier

Montagna-le-Templier Frantziako udalerria da, Jura departamenduan dagoena, Borgoina-Franche-Comté eskualdean. 2013an 87 biztanle zituen.

## Demografia
### Biztanleria

2007an Montagna-le-Templier udalerrian erroldatutako biztanleak 87 ziren. Familiak 40 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 87 etxebizitza zeuden, 39 familiaren etxebizitza nagusia ziren, 39 bigarren erresidentzia ziren eta 9 hutsik zeuden. 84 etxeak ziren eta 3 apartamentuak ziren. 39 etxebizitza nagusietatik 31 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek bi gela zituen, 4 etxek hiru zituzten, 14 etxek lau zituzten eta 20 etxek bost zituzten. 23 etxek euren parking plaza propioa zuten azpian. 24 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Montagna-le-Templier udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 8 |
| 4 | 70-74 | 0 |
| 0 | 65-69 | 8 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 8 | 40-44 | 4 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 46 ziren, horien artean 34 aktiboak ziren eta 12 inaktiboak ziren. 34 pertsona aktiboetatik 31 lanean zeuden (21 gizon eta 10 emakume) eta 3 langabezian zeuden (3 emakume eta 3 emakume). 12 pertsona inaktiboetatik 3 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 ibilgailuen saltze eta konpontze enpresa zen.
2000. urtean Montagna-le-Templier udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q405190
* Multimedia: Montagna-le-Templier / Q405190
# Montagano

Montagano Italiako udalerri bat da. Campobassoko probintzian kokatuta dago, Molise eskualdean. 984 biztanle ditu, 26,62 kilometro koadroko azaleran banatuta.

## Mugakideak

Montaganok honako udalerri hauekin egiten du muga:
Limosano Petrella Tifernina Matrice Ripalimosani

## Kanpo estekak

* Datuak: Q277709
* Multimedia: Montagano / Q277709